ຝ່າຍຄ້ານຮຽກຮ້ອງໃຫ້ມີ ການເຈລະຈາຫາລືກ່ຽວກັບ ການລົງໂທດຕໍ່ລັດຖະບານມຽນມາ
ຝ່າຍຄ້ານກ່າວວ່າ ບໍ່ຄວນຈະຍົກເລີກການລົງໂທດ ຕາບໃດທີ່ຍັງມີພວກນັກໂທດທາງການເມືອງ ຫຼາຍກວ່າ 2,000 ຄົນ ຖືກຄຸມຂັງຢູ່ໃນຄຸກນັ້ນ.
ພັກຝ່າຍຄ້ານທີ່ສຳຄັນສຸດຂອງມຽນມາ ຮຽກຣ້ອງໃຫ້ມີ ການເຈລະຈາຫາລືກັບບັນດາປະເທດຕາເວັນຕົກ ເພື່ອຊັ່ງ ຊາຕີລາຄາເບິ່ງວ່າການລົງໂທດຂອງນາໆຊາດຕໍ່ລັດຖະ ບານທີ່ຄວບຄຸມໂດຍພວກທະຫານນັ້ນວ່າສາມາດດັດ ແປງແກ້ໄຂໄດ້ຫຼືບໍ່ ເພື່ອເຮັດໃຫ້ສະພາບເສດຖະກິດຂອງ ຜູ້ຄົນທຳມະດາສາມັນທົ່ວໄປດີຂຶ້ນ ພັກສັນນິບາດແຫ່ງຊາດເພື່ອປະຊາທິປະໄຕ ທີ່ຢູ່ພາຍໃຕ້ ການນໍາພາຂອງທ່ານນາງອອງຊານຊູຈີ ໄດ້ອອກຖະແຫລງ ການສະບັບນຶ່ງໃນວັນອັງຄານມື້ນີ້ວ່າ ບໍ່ຄວນຈະຍົກເລີກ ການລົງໂທດ ຕາບໃດທີ່ຍັງມີພວກນັກໂທດທາງການເມືອງ ຫຼາຍກວ່າ 2,000 ຄົນ ຖືກຄຸມຄັງຢູ່ໃນຄຸກນັ້ນ ແຕ່ວ່າພັກດັ່ງກ່າວໄດ້ຮຽກຮ້ອງໃຫ້ມີການສົນທະນາກັນກັບອົງການສະຫະປະຊາຊາດ, ສະຫະພາບຢູໂຣບ, ການາດາ ແລະອອສເຕເລຍ ເພື່ອພິຈາລະນາວ່າເມື່ອໃດ, ດ້ວຍວິທີ ໃດແລະພາຍໃຕ້ສະພາບການແບບໃດ ການລົງໂທດຈຶ່ງ ອາດຈະສາມາດໄດ້ຮັບການ ດັດແປງແກ້ໄຂເພື່ອເຫັນແກ່ຜົນປະໂຫຍດສຳລັບປະຊາທິປະໄຕ ສິດທິມະນຸດແລະເຮັດ ໃຫ້ບັນຍາກາດທາງດ້ານເສດຖະກິດມີຄວາມເຂັ້ມແຂງ ຖະແຫລງການຍັງຮຽກຮ້ອງໃຫ້ມີການວິໄຈສຶກສາໂດຍພວກນັກຊ່ຽວຊານກ່ຽວກັບຜົນກະ ທົບຂອງການລົງໂທດ, ໄດ້ມີການອ້າງເອົາຄໍາເວົ້າຂອງຮອງປະທານພັກສັນນິບາດແຫ່ງ ຊາດເພື່ອປະຊາທິປະໄຕ ທ່ານ Tin Oo ທີ່ກ່າວໃນວັນຈັນ ວານນີ້ວ່າການຄົ້ນຄວ້າສຶກສາ ຂອງພັກຕົນນັ້ນສະແດງໃຫ້ເຫັນວ່າມາດຕະການ ດັ່ງກ່າວສ່ວນໃຫຍ່ແລ້ວມີຜົນກະທົບແຕ່ ຕໍ່ພວກຜູ້ນໍາຂອງລັດຖະບານ ແລະພວກນັກທຸລະກິດທີ່ເປັນສະມັກພັກພວກທັງຫຼາຍ ບໍ່ແມ່ນພວກສາມັນຊົນທົ່ວໄປ